title: Komission täytäntöönpanoasetus (EU) 2015/462, annettu 19 päivänä maaliskuuta 2015 , valvontaviranomaisten noudattamia erillisyhtiöiden perustamisen hyväksyntämenettelyjä, erillisyhtiöihin liittyvää valvontaviranomaisten välistä yhteistyötä ja tietojenvaihtoa sekä erillisyhtiöiden tietojen raportoinnissa käytettävien esitysmuotojen ja lomakkeiden vahvistamista koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista  ETA:n kannalta merkityksellinen teksti

text:
               20.3.2015

               FI

               Euroopan unionin virallinen lehti

               L 76/23

         KOMISSION TÄYTÄNTÖÖNPANOASETUS (EU) 2015/462,
   annettu 19 päivänä maaliskuuta 2015,
   valvontaviranomaisten noudattamia erillisyhtiöiden perustamisen hyväksyntämenettelyjä, erillisyhtiöihin liittyvää valvontaviranomaisten välistä yhteistyötä ja tietojenvaihtoa sekä erillisyhtiöiden tietojen raportoinnissa käytettävien esitysmuotojen ja lomakkeiden vahvistamista koskevista Euroopan parlamentin ja neuvoston direktiivin 2009/138/EY mukaisista teknisistä täytäntöönpanostandardeista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vakuutus- ja jälleenvakuutustoiminnan aloittamisesta ja harjoittamisesta (Solvenssi II) 25 päivänä marraskuuta 2009 annetun Euroopan parlamentin ja neuvoston direktiivin 2009/138/EY (1) ja erityisesti sen 211 artiklan 2 kohdan a ja b alakohdan,
   sekä katsoo seuraavaa:

               (1)

               Erillisyhtiöiden perustamiseen tarvitaan valvontaviranomaisten hyväksyntä ennen kuin erillisyhtiöt voivat ottaa vastatakseen vakuutus- tai jälleenvakuutusyritysten riskejä. Direktiivillä 2009/138/EY säännellään edellytyksiä ja menettelyjä, asiakirjavaatimukset mukaan luettuina, joita on noudatettava myönnettäessä tai peruutettaessa tällaista hyväksyntää, ja niitä olisi täydennettävä tällä asetuksella.

               (2)

               Jos erillisyhtiö ottaa vastatakseen useamman kuin yhden vakuutus- tai jälleenvakuutusyrityksen riskejä, sen olisi pidettävä hallussaan varoja, jotka vastaavat sen riskien yhteenlaskettua enimmäismäärää tai ylittävät kyseisen määrän, kun jokainen yksittäinen sopimusvelvoite otetaan huomioon. Hyväksyntämenettelyssään valvontaviranomaisen olisi arvioitava, täytetäänkö tämä velvollisuus, ja otettava huomioon kukin yksittäinen sopimusjärjestely ja riskinsiirto.

               (3)

               On tärkeää vahvistaa menettelyt, joita sovelletaan valvontaviranomaisten välisessä yhteistyössä ja tietojenvaihdossa, kun erillisyhtiö perustetaan muuhun jäsenvaltioon kuin siihen, johon vakuutus- tai jälleenvakuutusyritys, jonka riskejä erillisyhtiö ottaa vastatakseen, on sijoittautunut. Valvontaviranomaisten välinen yhteistyö ja tietojenvaihto ovat erityisen tärkeitä valvontaviranomaisten noudattaman, erillisyhtiön hyväksyntämenettelyn aikana. Tosiasiallisen ja tehokkaan valvonnan varmistamiseksi valvontaviranomaisten välinen yhteistyö ja tietojenvaihto ovat tarpeellisia myös silloin, kun olennaiset muutokset voivat vaikuttaa siihen, noudattaako erillisyhtiö direktiivin 2009/138/EY 211 artiklan vaatimuksia, ja kun toimilupa peruutetaan tai se raukeaa.

               (4)

               Valvontaan liittyvää raportointia koskevien vaatimusten perusteella, jotka vahvistetaan komission delegoidun asetuksen (EU) 2015/35 (2) 325 artiklassa, erillisyhtiön valvontaviranomaisten olisi voitava arvioida, noudatetaanko asiaankuuluvia vaatimuksia edelleen. Kyseisiä vaatimuksia olisi täydennettävä tässä asetuksessa vahvistettavilla lomakkeilla ja esitysmuodoilla.

               (5)

               Jotta saataisiin selkeämpi käsitys asianmukaisista teknisistä säännöistä, jotka olisi vahvistettava, on tarpeen määritellä termi ”monijärjestelyerillisyhtiö”.

               (6)

               Tämä asetus perustuu teknisten täytäntöönpanostandardien luonnoksiin, jotka Euroopan vakuutus- ja lisäeläkeviranomainen (EVLEV) on toimittanut komissiolle.

               (7)

               EVLEV on järjestänyt avoimet julkiset kuulemiset teknisten täytäntöönpanostandardien luonnoksista, joihin tämä asetus perustuu, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1094/2010 (3) 37 artiklan mukaisesti perustetulta vakuutus- ja jälleenvakuutusalan osallisryhmältä.

               (8)

               Jotta voitaisiin lisätä valvontajärjestelmän oikeusvarmuutta direktiivin 2009/138/EY 308 a artiklassa säädetyn vaiheistusjakson aikana, joka alkaa 1 päivänä huhtikuuta 2015, on tärkeää varmistaa, että tämä asetus tulee voimaan mahdollisimman pian eli seuraavana päivänä sen jälkeen, kun se on julkaistu Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan

               a)

               menettelyt, joita on noudatettava myönnettäessä tai peruutettaessa valvontaviranomaisten hyväksyntää erillisyhtiöiden perustamiselle;

               b)

               menettelyt, joita sen jäsenvaltion valvontaviranomaisen, jossa erillisyhtiö perustetaan ja sen jäsenvaltion valvontaviranomaisen, johon riskejä siirtävä vakuutus- tai jälleenvakuutusyritys on sijoittautunut, on noudatettava keskinäisessä yhteistyössään ja tietojenvaihdossaan;

               c)

               esitysmuodot ja lomakkeet, joita erillisyhtiön on käytettävä vuosittaisessa tietojen raportoinnissa.

         2 artikla
   Määritelmä
   Tässä asetuksessa ’monijärjestelyerillisyhtiöllä’ tarkoitetaan erillisyhtiötä, joka ottaa vastatakseen riskejä useamman kuin yhden sopimusjärjestelyn mukaisesti yhdeltä tai useammalta vakuutus- tai jälleenvakuutusyritykseltä.
   3 artikla
   Valvontaviranomaisen hyväksyntä erillisyhtiön perustamiseen
   Erillisyhtiön on haettava jäsenvaltion valvontaviranomaiselta lupaa perustaakseen pääkonttorin kyseisen jäsenvaltion alueelle.
   4 artikla
   Valvontaviranomaisen päätös
   1.   Sen jäsenvaltion valvontaviranomaisen, jossa erillisyhtiö perustetaan tai aiotaan perustaa, on tehtävä päätös lupahakemuksesta kuuden kuukauden kuluessa hakemuksen vastaanottamisesta.
   2.   Päätöksessään myöntää valvontaviranomaisen hyväksyntä valvontaviranomaisen on ilmoitettava toiminnot, joihin erillisyhtiö saa luvan, sekä tarvittaessa kyseisiin toimintoihin liittyvät ehdot ja edellytykset.
   3.   Jokaisessa luvan epäämistä koskevassa päätöksessä on esitettävä kaikki perusteet, ja valvontaviranomaisen on ilmoitettava päätöksestä hakijalle.
   5 artikla
   Osoittamis- ja asiakirjavaatimukset
   Hakiessaan perustamiselle valvontaviranomaisen hyväksyntää erillisyhtiön on toimittamalla hakemuksessaan asiakirjatodisteet osoitettava, että delegoidun asetuksen (EU) 2015/35 318–324, 326 ja 327 artiklassa vahvistetut vaatimukset täyttyvät ja että kyseinen erillisyhtiö pystyy täyttämään delegoidun asetuksen (EU) 2015/35 325 artiklan vaatimukset. Jättäessään lupahakemuksen hakijan on toimitettava ainakin liitteen I mukaiset hakemusta tukevat asiakirjat. Asiakirjojen on käsitettävä erillisyhtiön rakenne, vastattaviksi otettavat riskit sekä erillisyhteisön rahoitus.
   6 artikla
   Luvan peruuttaminen
   1.   Valvontaviranomainen, joka antaa valvontaviranomaisen hyväksynnän erillisyhtiön perustamiselle, voi peruuttaa kyseisen erillisyhtiön luvan, jos

               a)

               erillisyhtiö ei enää täytä alkuperäisiä edellytyksiä, joilla sen perustaminen hyväksyttiin;

               b)

               erillisyhtiö laiminlyö vakavasti velvoitteita, jotka kuuluvat sille siihen sovellettavien säännösten perusteella.

         2.   Edellä 1 kohdan b alakohdassa tarkoitetussa tapauksessa valvontaviranomaisen on katsottava erillisyhtiön syyllistyneen vakavaan laiminlyöntiin, jos erillisyhtiö ei noudata riskien täysimittaista kattamista koskevaa vaatimusta ja valvontaviranomainen katsoo, ettei erillisyhtiö pysty kohtuullisen ajan kuluessa noudattamaan kyseistä vaatimusta uudelleen.
   3.   Luvan peruuttamista koskevassa päätöksessä on esitettävä kaikki perusteet, ja päätös on annettava viipymättä erillisyhtiölle tiedoksi.
   7 artikla
   Monijärjestelyerillisyhtiö
   1.   Hakiessaan valvontaviranomaisen hyväksyntää monijärjestelyerillisyhtiön perustamiseen hakijan on myös osoitettava valvontaviranomaistaan tyydyttävällä tavalla, ettei minkään asianomaisen riskejä siirtävän vakuutus- ja jälleenvakuutusyrityksen likvidaatiomenettely voi vaikuttaa kielteisesti kyseisen monijärjestelyerillisyhtiön vakavaraisuuteen ja että monijärjestelyerillisyhtiö pystyy noudattamaan vakavaraisuusvaatimusta kaikkina aikoina.
   2.   Kun monijärjestelyerillisyhtiö osoittaa, ettei minkään asianomaisen riskejä siirtävän vakuutus- ja jälleenvakuutusyrityksen likvidaatiomenettely voi vaikuttaa kielteisesti sen vakavaraisuuteen, sen on toimitettava riittävät asiakirjatodisteet, jotta sen valvontaviranomainen voi arvioida kyseisen monijärjestelyerillisyhtiön riskien yhteenlasketut enimmäismäärät yhtenä kokonaisuutena sekä kunkin yksittäisen vakuutus- tai jälleenvakuutusyritykseltä siirrettäviin riskeihin liittyvän sopimusjärjestelyn riskien yhteenlasketun enimmäismäärän.
   3.   Hakiessaan valvontaviranomaisen hyväksyntää monijärjestelyerillisyhtiön perustamiseen hakijan on sen selvittämiseksi, täyttääkö monijärjestelyerillisyhtiö vakavaraisuusvaatimukset, toimitettava riittävät asiakirjatodisteet siitä, että se täyttää täytäntöönpanotoimenpiteiden 319–321 ja 326 artiklassa säädetyt edellytykset ottaen huomioon kukin yksittäinen sopimusjärjestely.
   4.   Jos hakija ei pysty toimittamaan riittäviä asiakirjatodisteita 1–3 kohdan säännösten mukaisesti, valvontaviranomaisen on hylättävä monijärjestelyerillisyhtiön perustamista koskeva hakemus.
   8 artikla
   Valvontaviranomaisten välinen jatkuva yhteistyö
   1.   Jos erillisyhtiö, joka ottaa vastatakseen vakuutus- tai jälleenvakuutusyrityksen riskejä, perustetaan muuhun jäsenvaltioon kuin siihen, jossa kyseinen vakuutus- tai jälleenvakuutusyritys on saanut toimiluvan, asianomaisten valvontaviranomaisten on tehtävä jatkuvasti yhteistyötä.
   2.   Valvontaviranomaisten on vaihdettava valvontatehtävien kannalta merkityksellisiä tietoja, mukaan luettuina tiedot kaikista suunnitelluista valvontatoimista erillisyhtiötä tai riskejä siirtäviä vakuutus- ja jälleenvakuutusyrityksiä vastaan, jos tämä voi vaikuttaa kyseisen erillisyhtiön tai riskejä siirtävien vakuutus- ja jälleenvakuutusyritysten valvontaan. Tällaisissa olosuhteissa valvontaviranomaisten on ilmoitettava tiedot viipymättä.
   9 artikla
   Ennakkokuuleminen ennen luvan myöntämistä
   Valvontaviranomaisen, jolta haetaan valvontaviranomaisen hyväksyntää erillisyhtiön perustamiseen, on ennen hyväksynnän antamista kuultava sen jäsenvaltion valvontaviranomaista, johon riskin siirtävä vakuutus- tai jälleenvakuutusyritys on sijoittautunut.
   10 artikla
   Ilmoittaminen muutoksista
   Erillisyhtiön valvontaviranomaisen on viipymättä ilmoitettava erillisyhtiöön riskejä siirtävän vakuutus- tai jälleenvakuutusyrityksen valvontaviranomaiselle kaikki sellaisiin muutoksiin liittyvät, erillisyhtiöltä delegoidun asetuksen (EU) 2015/35 325 artiklan 5 kohdan mukaisesti saadut tiedot, jotka voivat vaikuttaa siihen, noudattaako erillisyhtiö delegoidun asetuksen (EU) 2015/35 318–324, 326 ja 327 artiklassa vahvistettuja vaatimuksia. Jos erillisyhtiö on rikkonut vakavaraisuusvaatimuksia, valvontaviranomaisen on ilmoitettava asiasta viipymättä.
   11 artikla
   Ilmoittaminen luvan peruuttamisesta
   Jos erillisyhtiön lupa peruutetaan, erillisyhtiön valvontaviranomaisen on ilmoitettava asiasta viipymättä kyseiseen erillisyhtiöön riskejä siirtävän vakuutus- tai jälleenvakuutusyrityksen valvontaviranomaiselle.
   12 artikla
   Vuosikertomuksen toimittaminen
   Erillisyhtiön valvontaviranomaisen on viipymättä toimitettava delegoidun asetuksen (EU) 2015/35 325 artiklan 3 ja 4 kohdan mukaisesti toimitettu erillisyhtiön vuosikertomus riskejä erillisyhtiöön siirtävän vakuutus- tai jälleenvakuutusyrityksen valvontaviranomaiselle. Monijärjestelyerillisyhtiön valvontaviranomainen voi toimittaa muille valvontaviranomaisille ainoastaan kertomuksen ne osat, jotka koskevat kyseisten valvontaviranomaisten jäsenvaltioon sijoittautunutta vakuutus- tai jälleenvakuutusyritystä.
   13 artikla
   Vuosikertomuksen määrällinen sisältö
   Delegoidun asetuksen (EU) 2015/35 325 artiklan mukaisesti erillisyhtiön on vuosittain toimitettava valvontaviranomaiselleen liitteessä II vahvistettuja esitysmuotoja ja lomakkeita käyttäen ja liitteessä III vahvistettuja ohjeita noudattaen määrälliset tiedot, joihin sisältyvät seuraavat:

               a)

               liitteen II lomakkeessa SPV.01.01 määritetty kertomuksen sisältö liitteessä III olevan viitteen SPV.01.01 mukaisia ohjeita noudattaen;

               b)

               liitteen II lomakkeessa SPV.01.02 määritetyt erillisyhtiötä koskevat perustiedot liitteessä III olevan viitteen SPV.01.02 mukaisia ohjeita noudattaen;

               c)

               liitteen II lomakkeessa SPV.02.01 määritetyt erillisyhtiötä koskevat tasetiedot, joissa eritellään varojen, velkojen ja oman pääoman erien olennaiset lajit, mukaan luettuina liikkeeseen laskettu velka tai muu rahoitusmekanismi, liitteessä III olevan viitteen SPV.02.01 mukaisia ohjeita noudattaen;

               d)

               liitteen II lomakkeessa SPV.02.02 määritetyt erillisyhtiön taseen ulkopuoliset tiedot liitteessä III olevan viitteen SPV.02.02 mukaisia ohjeita noudattaen;

               e)

               liitteen II lomakkeessa SPV.03.01 määritetyt vastattavaksi otetut riskit, jotka koskevat kutakin yksittäistä vakuutus- tai jälleenvakuutusyritykseltä suoritettavaan riskinsiirtoon liittyvää sopimusjärjestelyä, liitteessä III olevan viitteen SPV.03.01 mukaisia ohjeita noudattaen;

               f)

               luettelo liitteen II lomakkeessa SPV.03.02 määritetyistä liikkeeseen lasketuista velkainstrumenteista tai muista rahoitusmekanismeista, jotka koskevat kutakin yksittäistä vakuutus- tai jälleenvakuutusyritykseltä suoritettavaan riskinsiirtoon liittyvää sopimusjärjestelyä, liitteessä III olevan viitteen SPV.03.02 mukaisia ohjeita noudattaen.

         14 artikla
   Vuosikertomuksen laadullinen sisältö
   Delegoidun asetuksen (EU) 2015/35 325 artiklan mukaisesti erillisyhtiön on vuosittain toimitettava valvontaviranomaiselleen laadulliset tiedot, joihin sisältyvät seuraavat:

               a)

               riittävä kuvaus perustasta, menetelmistä ja oletuksista, joita käytetään varojen arvostuksessa;

               b)

               riittävä kuvaus perustasta, menetelmistä ja oletuksista, joita käytetään riskien yhteenlasketun enimmäismäärän määrityksessä;

               c)

               yksityiskohtaiset tiedot kaikista erillisyhtiön, vakuutus- tai jälleenvakuutusyritysten sekä velan tai rahoituksen tarjoajan välisistä eturistiriidoista;

               d)

               yksityiskohtaiset tiedot kaikista erillisyhtiön edellisellä raportointikaudella suorittamista merkittävistä liiketoimista;

               e)

               tiedot, jotka osoittavat, että erillisyhtiö kykenee edelleen kattamaan riskit kokonaan, mukaan luettuina

                           i)

                           kuvaus erillisyhtiön vastattavakseen ottamista riskeistä, mukaan luettuina likviditeettiriskit ja kvantifioitavissa olevat riskit;

                           ii)

                           tiedot liikkeeseen lasketuista velkainstrumenteista tai muusta käyttöön otetusta rahoitusmekanismista;

               f)

               jos erillisyhtiö ei ole noudattanut riskien täysimittaista kattamista koskevaa vaatimusta jatkuvasti raportointikauden aikana, sen on ilmoitettava kaikki asiaankuuluvat tiedot vaatimuksen noudattamatta jättämisestä ja sen korjaamisesta delegoidun asetuksen (EU) 2015/35 326 artiklan mukaisesti raportointikauden aikana;

               g)

               laadulliset tiedot kaikista muutoksista, jotka voivat vaikuttaa siihen, noudattaako erillisyhtiö delegoidun asetuksen (EU) 2015/35 318–324, 326 ja 327 artiklassa vahvistettuja vaatimuksia.

         15 artikla
   Kuvaus erillisyhtiön vastattavakseen ottamista riskeistä
   Kuvatessaan vastattavakseen ottamiaan riskejä 14 artiklan mukaisesti erillisyhtiön on esitettävä vuosikertomuksessa seuraavat tiedot:

               a)

               ovatko vastattavaksi otetut riskit pääasiassa henki- vai vahinkovakuutustyyppisiä riskejä;

               b)

               minkätyyppisiä laukaisevia tapahtumia kyseisiin riskeihin sovelletaan;

               c)

               onko raportointikaudella esiintynyt laukaisevaa tapahtumaa, joka on laukaissut erillisyhtiön varoihin kohdistuvan vaatimuksen;

               d)

               onko raportointikaudella maksettu vaatimuksen johdosta summia ja jos on, kuinka paljon tähän mennessä on maksettu, ja onko laukaiseva tapahtuma vaikuttanut kielteisesti erillisyhtiöön;

               e)

               onko erillisyhtiön riskiprofiili muuttunut olennaisesti verrattuna edelliseen raportointikauteen tai erillisyhtiön valvontaviranomaiselleen luvan myöntämisen yhteydessä ilmoittamiin alkuperäisiin ehtoihin ja edellytyksiin.

         16 artikla
   Tiedot liikkeeseen lasketuista velkainstrumenteista tai muusta käyttöön otetusta rahoitusmekanismista
   Ilmoittaessaan tiedot liikkeeseen lasketuista velkainstrumenteista tai muusta käyttöön otetusta rahoitusmekanismista 14 artiklan mukaisesti erillisyhtiön on ilmoitettava seuraavat seikat:

               a)

               velan liikkeeseenlaskun tai muun rahoitusmekanismin tuotot sekä tieto siitä, onko ne maksettu kokonaan, kunkin yksittäisen sopimusjärjestelyn osalta, joka liittyy riskinsiirtoon vakuutus- tai jälleenvakuutusyritykseltä;

               b)

               rahoitusmekanismin luokkien tyypit, jolloin on eriteltävä kyseiset etuoikeusluokat tai luokat, mukaan luettuina liikkeeseen lasketuista velkainstrumenteista saatuja ulkoisia luokituksia tai niistä käytettyjä sisäisiä luokituksia koskevat tiedot sekä tiedot siitä, mitä luottoluokituslaitoksia on käytetty, jos niitä on käytetty;

               c)

               syyt, joiden vuoksi rahoitusjärjestelyjä pidetään niin vankkoina, että niillä voidaan taata jatkuva suoja erillisyhtiöön riskejä siirtävän vakuutus- tai jälleenvakuutusyrityksen mahdollisten korvausten varalta, säilyttää erillisyhtiön kyky maksaa velkansa niiden erääntyessä sekä varmistaa velan tai rahoitusmekanismien maksujärjestely;

               d)

               tiedot kaikista velkainstrumenteista, jotka on peruutettu, ostettu takaisin tai lunastettu osittain tai kokonaan, niiden liikkeeseenlaskun jälkeen ja erikseen meneillään olevan raportointikauden osalta.

         17 artikla
   Raportointitavat
   Erillisyhtiöiden on toimitettava valvontaviranomaiselle 13 artiklassa tarkoitettu kertomuksen määrällinen sisältö sähköisessä muodossa ja 15 artiklassa tarkoitettu laadullinen sisältö sähköisesti luettavassa muodossa.
   18 artikla
   Valuutta ja yksiköt
   1.   Erillisyhtiöiden on ilmoitettava kaikki 13 artiklassa tarkoitetun kertomuksen rahamääräiset tiedot kyseisen erillisyhtiön raportointivaluuttana. Tätä varten muut valuutat on muunnettava raportointivaluutaksi käyttämällä sovellettavaa valuuttakurssia raportointikauden lopussa.
   2.   Erillisyhtiöiden on ilmoitettava numeeriset arvot tosiasiallisina tietoina seuraavien esitysmuotojen mukaisesti:

               a)

               luokkaan ”rahamäärä” (monetary) kuuluvat tietopisteet ilmoitetaan vähintään yksikkötarkkuudella;

               b)

               luokkaan ”kokonaisluku” (integer) kuuluvat tietopisteet ilmoitetaan ilman desimaaleja yksikkötarkkuudella.

         19 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 335, 17.12.2009, s. 1.

      (2)  Komission delegoitu asetus (EU) 2015/35, annettu 10 päivänä lokakuuta 2014, vakuutus- ja jälleenvakuutustoiminnan aloittamisesta ja harjoittamisesta annetun Euroopan parlamentin ja neuvoston direktiivin 2009/138/EU täydentämisestä (Solvenssi II) (EUVL L 12, 17.1.2015, s. 1).

      (3)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).

      LIITE I
      Tämän asetuksen 5 artiklassa tarkoitettuihin hakemusta tukeviin asiakirjoihin on sisällyttävä seuraavat tiedot:

                  1.

                  selkeä ja perusteellinen esittely ja analysointi, joissa yksilöidään organisaatiokaavion muodossa kaikki liiketoimeen osallistuvat asiaankuuluvat osapuolet, mukaan luettuina liiketoimeen osallistuvat vakuutus- tai jälleenvakuutusyritykset, joita valvovat muut valvontaviranomaiset kuin se, joka vastaa erillisyhtiön luvan myöntämisestä;

                  2.

                  erillisyhtiön alullepanijan tai järjestäjän tunnistetiedot sekä tiedot sen laadusta, jos kyseinen osapuoli ei ole erillisyhtiöön riskejä siirtävä vakuutus- tai jälleenvakuutusyritys;

                  3.

                  tiedot erillisyhtiöön riskejä siirtävästä vakuutus- tai jälleenvakuutusyrityksestä;

                  4.

                  niiden henkilöiden tunnistetiedot ja pätevyyttä koskevat tiedot, jotka on tapauksen mukaan nimetty tai tullaan nimeämään edunvalvojiksi erillisyhtiöiden varojen osalta;

                  5.

                  niiden henkilöiden tunnistetiedot ja pätevyyttä koskevat tiedot, jotka ovat tai tulevat olemaan erillisyhtiön työntekijöitä, mukaan luettuina henkilöt, jotka tosiasiallisesti johtavat erillisyhtiötä;

                  6.

                  niiden henkilöiden tunnistetiedot ja pätevyyttä koskevat tiedot, joilla on tai joilla odotetaan olevan suoraan tai välillisesti määräomistusyhteyksiä erillisyhtiössä, sekä kyseisten määräomistusyhteyksien määrät;

                  7.

                  niiden henkilöiden tunnistetiedot ja pätevyyttä koskevat tiedot, jotka tarjoavat tai tulevat tarjoamaan erillisyhtiölle hallinta- ja asiantuntijapalveluja, kuten kirjanpitoa;

                  8.

                  erillisyhtiön perustamisasiakirja ja yhtiöjärjestys tai niiden luonnokset;

                  9.

                  vakuutus- tai jälleenvakuutusyritysten alkuperäisiä vakuutussopimuksia koskevat yksityiskohtaiset tiedot, joissa ilmoitetaan selkeästi, mitkä riskit vakuutus- tai jälleenvakuutusyritys on alun perin ottanut vastattavakseen ja mitkä siirretään erillisyhtiöön, mukaan luettuina arviointi ja kuvaus siitä, miten riskien siirto ja jäljelle jäävien riskien säilyttäminen täyttävät delegoidun asetuksen (EU) 2015/35 320 artiklan vaatimukset;

                  10.

                  yksityiskohtaiset tiedot erillisyhtiön ja vakuutus- tai jälleenvakuutusyrityksen välistä riskinsiirtoa koskevasta sopimusjärjestelyluonnoksesta, mukaan luettuna kuvaus siitä, miten sopimus täyttää delegoidun asetuksen (EU) 2015/35 210, 211, 319 ja 320 artiklan vaatimukset. Kuvaukseen on sisällyttävä

                              a)

                              kaikki sopimuksen mukaiset laukaisevat tapahtumat tai mekanismit;

                              b)

                              sopimuksen riskien yhteenlaskettu enimmäismäärä;

                  11.

                  arviointi, jossa selvitetään, miten erillisyhtiön oikeudellisten ja hallinnollisten rakenteiden katsotaan täyttävän delegoidun asetuksen (EU) 2015/35 210, 319, 320, 324, 326 ja 327 vaatimukset. Kyseisessä tarkastelussa olisi myös annettava lausunto siitä, antaako erillisyhtiölle valittu oikeudellinen rakenne erillisyhtiön varoille oikeudellisesti täytäntöönpanokelpoisen suojan varmistamalla delegoidun asetuksen (EU) 2015/35 318 artiklan b alakohdan ja 321 artiklan mukaisesti, ettei erillisyhtiön vakavaraisuudelle aiheudu haittavaikutuksia. Arviointiin on sisällyttävä seuraavat seikat:

                              a)

                              selvitys siitä, miten erillisyhtiö kykenee kattamaan riskit kokonaan, mukaan luettuina asiaankuuluvat testit, kuten stressi- ja skenaariotestit, sen määrittämiseksi, onko riskien täysimittaista kattamista koskevaa vaatimusta noudatettu ja miten kyseinen tilanne aiotaan säilyttää;

                              b)

                              tiedot erillisyhtiön omasta pääomasta, mukaan luettuina suuruus, kasvu ja mahdollinen sijoittajien keskittyminen, sekä erillisyhtiön johdon osuus tästä pääomasta;

                              c)

                              yksityiskohtaiset tiedot sellaisten sopimusjärjestelyjen vastapuolista, jotka liittyvät riskien siirtämiseen vakuutus- tai jälleenvakuutusyrityksestä erillisyhtiöön, mukaan luettuina yksityiskohtaiset tiedot kaikista erillisyhtiön sekä vakuutus- tai jälleenvakuutusyrityksen tehtävistä sekä liiketoimen muiden osallistujien, kuten velkakirjojen haltijoiden, tilinhoitajien ja tilinhoitovastaavien, säilytysyhteisöjen ja trustien, omaisuudenhoitajien, vakuutuksenantajien ja järjestäjien, tehtävistä ja niitä koskevat tunnistetiedot. Lisäksi on arvioitava erillisyhtiöön ryhmässä sovellettavia tilinpäätösten konsolidointia koskevia vaatimuksia;

                              d)

                              tiedot kvantifioitavissa olevista erillisyhtiön riskeistä, mukaan luettuina yksityiskohtaiset tiedot erillisyhtiön likviditeettiriskeistä ja likviditeettistrategiasta;

                              e)

                              tiedot erillisyhtiön ehdotetun sijoitusstrategian riskivaikutuksista;

                              f)

                              tiedot siitä, noudattaako erillisyhtiö delegoidun asetuksen (EU) 2015/35 327 artiklan mukaisia vakavaraisuusvaatimuksia;

                              g)

                              yksityiskohtaiset tiedot riskinsiirrosta, mukaan luettuna arvio olennaisista jäännösriskeistä, perusteriski mukaan luettuna;

                              h)

                              yksityiskohtaiset tiedot mahdollisesta suojausinstrumenttien, kuten koronvaihtosopimusten tai valuuttasopimusten, käytöstä sekä kyseisistä instrumenteista;

                              i)

                              yksityiskohtaiset tiedot kaikista erillisyhtiötä tukevista taseen ulkopuolisista sitoumuksista, mukaan luettuina takuut tai muut luottoriskin vähentämismenetelmät, jotka on myyty tai muulla tavoin annettu erillisyhtiölle;

                              j)

                              taloudelliset ennusteet, jotka kattavat erillisyhtiön odotetun olemassaolon;

                              k)

                              vakuutusmatemaattinen arviointi vastuulle otettavista vakuutusriskeistä;

                              l)

                              suunnitelmaluonnos, jossa esitetään erillisyhtiön valvontaan liittyvät raportointimenettelyt, joissa on noudatettava delegoidun asetuksen (EU) 2015/35 325–327 artiklan vaatimuksia, mukaan luettuina delegoidun asetuksen (EU) 2015/35 325 artiklan 2 kohdan ja 326 artiklan 1 ja 2 kohdan mukaisesti ilmoitettavat seikat, sekä tavat, joilla olennaisista muutoksista ilmoitetaan valvontaviranomaiselle;

                  12.

                  liiketoimiin liittyvät asiakirjat tai asiakirjaluonnokset, jotka koskevat velan liikkeeseenlaskua tai rahoitusmekanismeja sekä riskinsiirtoa velan tai rahoitusmekanismien tarjoajille ja joissa selvitetään, miten varmistetaan delegoidun asetuksen (EU) 2015/35 210, 211, 320 ja 321 artiklan noudattaminen. Tällaisiin asiakirjoihin kuuluvat

                              a)

                              esite, markkinointiesite tai sijoitusmuistio tai niiden luonnokset;

                              b)

                              luottoluokitus tai luottoluokituslaitoksen raportti, joka on annettu ennen kuin erillisyhtiö on laskenut rahoitusinstrumentit liikkeeseen;

                              c)

                              yksityiskohtaiset tiedot takaajien mahdollisesta käytöstä jotakin liikkeeseen laskettavaa ”etuoikeusluokkaa” varten;

                              d)

                              edunvalvojaa koskeva sopimus, jos tällainen järjestely on olemassa, tai sen luonnokset;

                              e)

                              velan tai rahoitusmekanismien osalta yksityiskohtaiset tiedot liikkeeseen laskettavia rahoitusinstrumentteja koskevasta erillisyhtiön likviditeettistrategiasta, mukaan luettuina rakenne, jako luokkiin, positiotyypit ja velan haltijan vetäytymistä koskevat säännöt;

                              f)

                              tiedot erillisyhtiön sijoitusstrategian riskivaikutuksista;

                              g)

                              mahdollisia suojausinstrumentteja, kuten koronvaihtosopimuksia tai valuuttasopimuksia, koskevat sopimukset tai sopimusluonnokset sekä kyseisiä instrumentteja koskevat yksityiskohtaiset tiedot;

                              h)

                              liiketoimeen liittyvät asiakirjat tai niiden luonnokset, jotka koskevat vakuutus- tai jälleenvakuutusyrityksestä erillisyhtiöön tapahtuvaan riskinsiirtoon liittyvien sopimusjärjestelyjen osia, joita voidaan pitää riskinsiirtoon liittyvänä liiketoimena delegoidun asetuksen (EU) 2015/35 210 artiklan 3 kohdan ja 320 artiklan 2 kohdan mukaisesti. Tapauksen mukaan tähän voivat sisältyä sopimukset kyseisen liiketoimen muiden osallistujien kanssa sekä ulkoistamis- ja palvelusopimukset;

                  13.

                  jos erillisyhtiö, joka on saanut toimiluvan ennen 31 päivää joulukuuta 2015, käynnistää uusia toimintoja 31 päivän joulukuuta 2015 jälkeen, kyseisen erillisyhtiön on ilmoitettava olennaiset tiedot siitä, miten sen olemassa oleva toiminta voi vaikuttaa sen kokonaisriskiprofiiliin, kun uudet toiminnot otetaan huomioon.

      LIITE II

         Erillisyhtiön raportointilomakkeet

         SPV.01.01 – Kertomuksen sisältö

                     Lomakkeen koodi

                     Lomakkeen nimi

                  C0010

                  SPV.01.02

                  Perustiedot

                  R0010

                  SPV.02.01

                  Tase

                  R0020

                  SPV.02.02

                  Taseen ulkopuoliset järjestelyt

                  R0030

                  SPV.03.01

                  Vastattaviksi otetut riskit

                  R0040

                  SPV.03.02

                  Velka tai muu rahoitusmekanismi

                  R0050

         SPV.01.02 – Perustiedot

                  C0010

                  Raportoivan erillisyhtiön nimi

                  R0010

                  Tunnuskoodi

                  R0020

                  Koodityyppi

                  R0030

                  Erillisyhtiön kotimaa

                  R0040

                  Raportointipäivä

                  R0050

                  Viitepäivä

                  R0060

                  Raportointivaluutta

                  R0070

                  Erillisillä järjestelyillä vastattaviksi otetut riskit

                  R0080

                  Riskien täysimittaista kattamista koskevan vaatimuksen noudattaminen koko raportointikauden ajan

                  R0090

         SPV.02.01 – Tase

                     Arvo

                     Varat

                  C0010

                  Talletukset ja lainasaamiset

                  R0010

                  Arvopaperistetut lainat

                  R0020

                  Velkainstrumentit

                  R0030

                  Muut arvopaperistetut omaisuuserät

                  R0040

                  Oma pääoma ja yhteistä sijoitustoimintaa harjoittavissa yrityksissä olevat osuudet

                  R0050

                  Rahoitusjohdannaiset

                  R0060

                  Rahoitusvaroihin kuulumattomat omaisuuserät (mukaan luettuina käyttöomaisuushyödykkeet)

                  R0070

                  Muut olennaiset omaisuuserien luokat yhteensä

                  R0080

                  Muut varat

                  R0090

                     Varat yhteensä

                  R0100

                     Velat

                  Lainat ja vastaanotetut talletukset

                  R0110

                  Liikkeeseen lasketut velkainstrumentit

                  R0120

                  Rahoitusjohdannaiset

                  R 0130

                  Muut olennaiset omaisuuserien luokat yhteensä

                  R0140

                  Muut velat

                  R0150

                     Velat yhteensä

                  R0160

                     Oma pääoma

                     Oma pääoma yhteensä

                  R0170

                  Erien kuvaus

                     Arvo

                  C0020

                  C0010

                  Muut olennaiset omaisuuserien luokat 1

                  R0180

                  …

                  Erien kuvaus

                     Arvo

                  C0020

                  C0010

                  Muut olennaiset velkaluokat 1

                  R0190

                  …

                  Erien kuvaus

                     Arvo

                  C0020

                  C0010

                  Oman pääoman erä 1

                  R0200

                  …

         SPV.02.02 – Taseen ulkopuoliset järjestelyt

                     Kirjanpitoarvo

                     Taseen ulkopuoliset erät

                  C0010

                  Erillisyhtiön suoraan saamat takuut

                  R0010

                  Hallussa olevat vakuudet

                  R0020

                  Muut taseen ulkopuoliset erät yhteensä

                  R0030

                     Taseen ulkopuoliset velvoitteet

                  Annetut vakuudet

                  R0040

                  Muut taseen ulkopuoliset velvoitteet yhteensä

                  R0050

                  Erien kuvaus

                     Kirjanpitoarvo

                  C0020

                  C0010

                  Taseen ulkopuolinen erä 1

                  R0060

                  …

                  Erien kuvaus

                     Kirjanpitoarvo

                  C0020

                  C0010

                  Taseen ulkopuolinen velvoite 1

                  R0070

                  …

         SPV.03.01 – Vastattaviksi otetut riskit

                     Järjestely

                     Liikkeeseenlaskupäivä

                     Liikkeeseenlaskut/käytöt, jotka ovat alkaneet ennen direktiivin 2009/138/EY täytäntöönpanoa

                     Siirtäjän nimi

                     Siirtäjän koodi

                     Koodityyppi

                     Riskien yhteenlaskettu enimmäismäärä järjestelyä kohden

                     Erillistä riskiä varten pidettävät omaisuuserät

                     Riskien täysimittaista kattamista koskevan vaatimuksen noudattaminen koko raportointikauden ajan

                     Duraatio

                  C0010

                  C0020

                  C0030

                  C0040

                  C0050

                  C0060

                  C0070

                  C0080

                  C0090

                  C0100

                     Yhteensä

                  R0010

                  Riski 1

                  R0020

                  …

                  …

         SPV.03.02 – Velka tai muu rahoitusmekanismi

                     Järjestely

                     Kuvaus järjestelyä varten liikkeeseen lasketusta velasta tai muusta rahoitusmekanismista

                     Järjestelyä varten liikkeeseen lasketun velan tai muun rahoitusmekanismin määrä

                  C0010

                  C0020

                  C0030

                     Yhteensä

                  R0010

                  Velka tai muu rahoitusmekanismi 1

                  R0020

                  …

      LIITE III
      Tämä liite sisältää tämän asetuksen liitteessä II olevia lomakkeita koskevat lisäohjeet. Taulukoiden ensimmäisessä sarakkeessa yksilöidään ilmoitettavat nimikkeet yksilöimällä solut liitteessä II olevan lomakkeen mukaisesti.
      Jos erillisyhtiötä pyydetään täydentämään määrällistä raportointia erityisellä perustelulla, selitystä ei saa toimittaa raportointilomakkeessa, vaan se on sisällytettävä erillisyhtiön valvontaviranomaiselle toimittamien tietojen selostusosaan.

         SPV.01.01 – Kertomuksen sisältö

                  Solu

                  Nimike

                  Ohjeet

                  R0010/C0010

                  Perustiedot

                  Ilmoitettu.

                  R0020/C0010

                  Tase

                  Valitaan jompikumpi seuraavista vaihtoehdoista:

                              1

                              —

                              Ilmoitettu;

                              9

                              —

                              Ei ilmoitettu (jolloin vaaditaan perustelu).

                  R0030/C0010

                  Taseen ulkopuoliset järjestelyt

                  Valitaan jokin seuraavista vaihtoehdoista:

                              1

                              —

                              Ilmoitettu;

                              2

                              —

                              Ei ilmoitettu ja/tai ei taseen ulkopuolisia eriä;

                              9

                              —

                              Ei ilmoitettu muusta syystä (jolloin vaaditaan perustelu).

                  R0040/C0010

                  Vastattaviksi otetut riskit

                  Valitaan jokin seuraavista vaihtoehdoista:

                              1

                              —

                              Ilmoitettu;

                              9

                              —

                              Ei ilmoitettu (jolloin vaaditaan perustelu).

                  R0050/C0010

                  Velka tai muu rahoitusmekanismi

                  Valitaan jokin seuraavista vaihtoehdoista:

                              1

                              —

                              Ilmoitettu;

                              9

                              —

                              Ei ilmoitettu (jolloin vaaditaan perustelu).

         SPV.01.02 – Perustiedot

                  Solu

                  Nimike

                  Ohjeet

                  R0010/C0010

                  Raportoivan erillisyhtiön nimi

                  Sen erillisyhtiön nimi, joka toimittaa raportin valvontaviranomaiselle.

                  R0020/C0010

                  Tunnuskoodi

                  Yksilöidään erillisyhtiö käyttämällä jompaakumpaa seuraavista tunnuskoodeista, jotka ovat tärkeysjärjestyksessä:

                              —

                              oikeushenkilötunnus (LEI);

                              —

                              kansallisen valvontaviranomaisen antama tunnuskoodi, jota käytetään paikallisilla markkinoilla.

                  R0030/C0010

                  Koodityyppi

                  Ilmoitetaan nimikkeessä ”Tunnuskoodi” käytetty koodi valitsemalla jompikumpi seuraavista vaihtoehdoista:

                              1

                              —

                              LEI

                              2

                              —

                              Paikallinen koodi

                  R0040/C0010

                  Erillisyhtiön kotimaa

                  Sen maan ISO 3166-1 alpha-2 -koodi, jossa erillisyhtiön perustamiseen on saatu lupa.

                  R0050/C0010

                  Raportointipäivä

                  Sen päivän ISO 8601 (vvvv-kk-pp) -koodi, jona kertomus laaditaan valvontaviranomaiselle.

                  R0060/C0010

                  Viitepäivä

                  Raportointikauden viimeisen päivän ISO 8601 (vvvv-kk-pp) -koodi

                  R0070/C0010

                  Raportointivaluutta

                  Sen valuutan ISO 4217 -aakkoskoodi, jossa rahamäärät on ilmoitettu kussakin kertomuksessa.

                  R0080/C0010

                  Erillisillä järjestelyillä vastattaviksi otetut riskit

                  Ilmoitetaan niiden erillisten riskijärjestelyjen lukumäärä, joissa erillisyhtiö on saanut luvan ottaa vastatakseen riskejä valvontaviranomaistensa asettamilla ehdoilla ja edellytyksillä.

                  R0090/C0010

                  Riskien täysimittaista kattamista koskevan vaatimuksen noudattaminen koko raportointikauden ajan

                  Ilmoitetaan, onko riskien täysimittaista kattamista koskevaa vaatimusta noudatettu edellisen raportointikauden jälkeen. Valitaan jompikumpi seuraavista vaihtoehdoista:

                              1

                              —

                              Riskien täysimittaista kattamista koskevaa vaatimusta on noudatettu.

                              2

                              —

                              Riskien täysimittaista kattamista koskevaa vaatimusta ei ole noudatettu.

         SPV.02.01 – Tase

                  Solu

                  Nimike

                  Ohjeet

                  R0010/C0010

                  Talletukset ja lainasaamiset

                  Direktiivin 2009/138/EY 75 artiklan mukaisesti määritetty talletusten ja lainasaamisten arvo. Tässä erässä on oltava

                              —

                              kaikki talletukset

                              —

                              erillisyhtiön myöntämät lainat

                              —

                              käteisvarat

                  R0020/C0010

                  Arvopaperistetut lainat

                  Direktiivin 2009/138/EY 75 artiklan mukaisesti määritetty erillisyhtiön hankkimien arvopaperistettujen lainojen arvo.

                  R0030/C0010

                  Velkainstrumentit

                  Direktiivin 2009/138/EY 75 artiklan mukaisesti määritetty hallussa olevien velkainstrumenttien arvo. Tähän sisältyy velkainstrumenttien muodossa oleva etuoikeudeltaan huonompi velka.

                  R0040/C0010

                  Muut arvopaperistetut omaisuuserät

                  Direktiivin 2009/138/EY 75 artiklan mukaisesti määritetty sellaisten muiden arvopaperistettujen omaisuuserien arvo, jotka eivät sisälly nimikkeisiin ”arvopaperistetut lainat” (C0010/R0020) tai ”velkainstrumentit” (C0010/R0030).

                  R0050/C0010

                  Oma pääoma ja yhteistä sijoitustoimintaa harjoittavissa yrityksissä olevat osuudet

                  Direktiivin 2009/138/EY 75 artiklan mukaisesti määritetty oman pääoman ja yhteistä sijoitustoimintaa harjoittavissa yrityksissä olevien osuuksien arvo.

                  R0060/C0010

                  Rahoitusjohdannaiset

                  Direktiivin 2009/138/EY 75 artiklan mukaisesti määritetty arvoltaan positiivisten rahoitusjohdannaisten arvo.

                  R0070/C0010

                  Rahoitusvaroihin kuulumattomat omaisuuserät (mukaan luettuina käyttöomaisuushyödykkeet)

                  Direktiivin 2009/138/EY 75 artiklan mukaisesti määritetty aineellisten ja aineettomien hyödykkeiden arvo.

                  R0080/C0010

                  Muut olennaiset omaisuuserien luokat yhteensä

                  Muiden olennaisten omaisuuserien luokkien kokonaismäärä

                  R0090/C0010

                  Muut varat

                  Direktiivin 2009/138/EY 75 artiklan mukaisesti määritetty sellaisten muiden varojen arvo, jotka eivät sisälly edellisiin nimikkeisiin.

                  R0100/C0010

                  Varat yhteensä

                  Erillisyhtiön varojen kokonaisarvo

                  R0110/C0010

                  Lainat ja vastaanotetut talletukset

                  Sellaisten velkaerien arvo, jotka erillisyhtiön on maksettava velkojille ja jotka eivät perustu jälkimarkkinakelpoisten arvopaperien liikkeeseenlaskuun.

                  R0120/C0010

                  Liikkeeseen lasketut velkainstrumentit

                  Direktiivin 2009/138/EY 75 artiklan mukaisesti määritetty erillisyhtiön hankkimien arvopaperistettujen lainojen arvo.

                  R0130/C0010

                  Rahoitusjohdannaiset

                  Direktiivin 2009/138/EY 75 artiklan mukaisesti määritetty arvoltaan positiivisten rahoitusjohdannaisten arvo.

                  R0140/C0010

                  Muut olennaiset omaisuuserien luokat yhteensä

                  Muiden olennaisten omaisuuserien luokkien kokonaismäärä

                  R0150/C0010

                  Muut velat

                  Direktiivin 2009/138/EY 75 artiklan mukaisesti määritetty sellaisten muiden varojen arvo, jotka eivät sisälly edellisiin eriin.

                  R0160/C0010

                  Velat yhteensä

                  Erillisyhtiön varojen kokonaisarvo

                  R0170/C0010

                  Oma pääoma yhteensä

                  Erillisyhtiön oma pääoma yhteensä

                  R0180/C0020

                  Muut olennaiset omaisuuserien luokat 1

                  Kuvaus olennaisesta omaisuuserien luokasta. Ilmoitetaan niin monta muuta olennaista luokkaa kuin on tarpeen selkeän käsityksen saamiseksi erillisyhtiön olennaisten omaisuuserien luonteesta.

                  R0180/C0010

                  Muut olennaiset omaisuuserien luokat 1 – Arvo

                  Kunkin olennaisen omaisuuserien luokan arvo

                  R0190/C0020

                  Muut olennaiset velkaluokat 1

                  Kuvaus olennaisesta velkaluokasta. Ilmoitetaan niin monta muuta olennaista luokkaa kuin on tarpeen selkeän käsityksen saamiseksi erillisyhtiön olennaisten velkojen luonteesta.

                  R0190/C0010

                  Muut olennaiset velkaluokat 1 – Arvo

                  Kunkin olennaisen velkaluokan arvo.

                  R0200/C0020

                  Oma pääoma (olennaiset erät)

                  Kuvaus olennaisista oman pääoman eristä. Kukin raportoiva erillisyhtiö päättää olennaisista eristä niiden luonteen perusteella ja noudattaa päätöstään johdonmukaisesti raportointikausien aikana.

                  R0200/C0010

                  Oman pääoman erä 1

                  Direktiivin 2009/138/EY 75 artiklan mukaisesti määritetty kukin ilmoitetun oman pääoman erän arvo.

         SPV.02.02 – Taseen ulkopuoliset järjestelyt

                  Solu

                  Nimike

                  Ohjeet

                  R0010/C0010

                  Erillisyhtiön suoraan saamat takuut

                  Erillisyhtiön suoraan saamien takuiden kirjanpitoarvo

                  R0020/C0010

                  Hallussa olevat vakuudet

                  Hallussa olevien vakuuksien kirjanpitoarvo

                  R0030/C0010

                  Muut taseen ulkopuoliset erät yhteensä

                  Jokaisen muun ilmoitetun, taseen ulkopuolisen erän kirjanpitoarvo.

                  R0040/C0010

                  Pantatut vakuudet

                  Pantattujen vakuuksien kirjanpitoarvo.

                  R0050/C0010

                  Muut taseen ulkopuoliset velvoitteet yhteensä

                  Jokaisen muun ilmoitetun, taseen ulkopuolisen velvoitteen kirjanpitoarvo.

                  R0060/C0020

                  Taseen ulkopuolinen erä 1

                  Kuvaus jokaisesta taseen ulkopuolisesta erästä. Erillisyhtiön on ilmoitettava niin monta erilaista erää kuin on tarpeen.

                  R0060/C0010

                  Taseen ulkopuolinen erä 1 – kirjanpitoarvo

                  Jokaisen muun ilmoitetun, taseen ulkopuolisen erän kirjanpitoarvo.

                  R0070/C0020

                  Taseen ulkopuolinen velvoite 1

                  Kuvaus jokaisesta muusta taseen ulkopuolisesta velvoitteesta. Erillisyhtiön on ilmoitettava niin monta erilaista erää kuin on tarpeen.

                  R0070/C0010

                  Taseen ulkopuolinen velvoite 1 – kirjanpitoarvo

                  Jokaisen muun ilmoitetun, taseen ulkopuolisen velvoitteen kirjanpitoarvo.

         SPV.03.01 – Vastattaviksi otetut riskit

                  Solu

                  Nimike

                  Ohjeet

                  R0010/C0070

                  Summa – Riskien yhteenlaskettu enimmäismäärä järjestelyä kohden

                  Riskien yhteenlaskettu enimmäismäärä järjestelyä kohden yhteensä
                  C0070/R0010 = summa (C0070/R0020)

                  R0010/C0080

                  Summa – Erillistä riskiä varten hallussa pidettävät omaisuuserät

                  Hallussa pidettävien varojen kokonaisarvo
                  SPV.03.01 C0080/R0010 = summa (C0080/R0020) = SPV.02.01. C0010/R0100

                  R0020/C0010

                  Järjestely

                  Jos on kyse monijärjestelyerillisyhtiöstä, tiedot on annettava jokaisesta erillisestä järjestelystä (jokaisesta erillisestä vastattavaksi otetusta riskistä). Tässä nimikkeessä ilmoitetaan riskijärjestelyn koodi.
                  Jos koodin on antanut valvontaviranomainen, on käytettävä kyseistä koodia. Muussa tapauksessa erillisyhtiön on annettava koodi, jota on käytettävä johdonmukaisesti raportointivuodesta toiseen ja jota ei saa käyttää uudelleen muuhun tarkoitukseen.
                  Ilmoitettavien rivien lukumäärän on oltava sama kuin lomakkeen SPV.01.02 solussa R0080/C0010 ilmoitettu lukumäärä.

                  R0020/C0020

                  Liikkeeseenlaskupäivä

                  Liikkeeseenlaskupäivän ISO 8601 (vvvv-kk-pp) -koodi jokaisesta erillisestä riskijärjestelystä.

                  R0020/C0030

                  Liikkeeseenlaskut/käytöt, jotka ovat alkaneet ennen direktiivin 2009/138/EY täytäntöönpanoa

                  Ilmoitetaan, onko järjestely tehty ennen 31.12.2015. Valitaan jompikumpi seuraavista vaihtoehdoista:

                              1

                              —

                              Ennen 31.12.2015

                              2

                              —

                              31.12.2015 jälkeen

                  R0020/C0040

                  Siirtäjän nimi

                  Erillisyhtiöön riskejä siirtävän vakuutus- tai jälleenvakuutusyrityksen nimi.

                  R0020/C0050

                  Siirtäjän koodi:

                  Ilmoitetaan siirtäjän koodi noudattamalla seuraavaa tärkeysjärjestystä:

                              —

                              oikeushenkilötunnus (LEI);

                              —

                              erityinen koodi.

                        Erityinen koodi:

                              —

                              ETA:n (jälleen)vakuutusyritykset: kyseisen yrityksen valvontaviranomaisen antama tunnuskoodi, jota käytetään paikallisilla markkinoilla.

                              —

                              ETA:n ulkopuoliset yritykset sekä sääntelemättömät yritykset: erillisyhtiön antama tunnuskoodi. Annettaessa tunnuskoodia kullekin ETA:n ulkopuoliselle tai sääntelemättömälle yritykselle on noudatettava johdonmukaisesti seuraavaa muotoa:

                        yrityksen tunnuskoodi + yrityksen maan ISO 3166-1 alpha-2 -koodi + 5 numeroa

                  R0020/C0060

                  Koodityyppi

                  Ilmoitetaan erässä ”Siirtäjän koodi” (C0050) käytetty koodityyppi. Valitaan jompikumpi seuraavista vaihtoehdoista:

                              1

                              —

                              LEI

                              2

                              —

                              erityinen koodi

                  R0020/C0070

                  Riskien yhteenlaskettu enimmäismäärä järjestelyä kohden

                  Riskien yhteenlasketun enimmäismäärän arvo järjestelyä kohden

                  R0020/C0080

                  Erillistä riskiä varten hallussa pidettävät omaisuuserät

                  Hallussa pidettävien varojen kokonaisarvo järjestelyä kohden

                  R0020/C0090

                  Riskien täysimittaista kattamista koskevan vaatimuksen noudattaminen koko raportointikauden ajan

                  Ilmoitetaan, onko riskien täysimittaista kattamista koskevaa vaatimusta noudatettu edellisen raportointikauden jälkeen. Valitaan jompikumpi seuraavista vaihtoehdoista:

                              1

                              —

                              Riskien täysimittaista kattamista koskevaa vaatimusta on noudatettu.

                              2

                              —

                              Riskien täysimittaista kattamista koskevaa vaatimusta ei ole noudatettu.

                  R0020/C0100

                  Duraatio

                  Järjestelyn jäljellä oleva duraatio kuukausina.

         SPV.03.02 – Velka tai muu rahoitusmekanismi

                  Solu

                  Nimike

                  Ohjeet

                  R0010/C0030

                  Summa – Järjestelyä varten liikkeeseen lasketun velan tai muun rahoitusmekanismin määrä

                  Liikkeeseen laskettujen velkainstrumenttien kokonaisarvo
                  SPV.03.02.C0030/R0010 = summa (C0030/R0020) = SPV.02.01.C0010/R0120

                  R0020/C0010

                  Järjestely

                  Jos on kyse monijärjestelyerillisyhtiöstä, tiedot on annettava jokaisesta erillisestä järjestelystä (jokaisesta erillisestä vastattavaksi otetusta riskistä). Tässä nimikkeessä ilmoitetaan riskijärjestelyn koodi.
                  Jos koodin on antanut valvontaviranomainen, on käytettävä kyseistä koodia. Muussa tapauksessa erillisyhtiön on annettava koodi, jota on käytettävä johdonmukaisesti raportointivuodesta toiseen ja jota ei saa käyttää uudelleen muuhun tarkoitukseen.
                  Ilmoitettavien rivien lukumäärän on oltava sama kuin SPV.01.02:n solussa R0080/C0010 ilmoitettu lukumäärä.

                  R0020/C0020

                  Velka tai muu rahoitusmekanismi 1

                  Kuvaus järjestelyä varten liikkeeseen lasketusta velasta tai muusta rahoitusmekanismista, liiketoimen viitenumero mukaan luettuna.
                  Jokaista järjestelyä kohden on käytettävä niin monta riviä kuin on tarpeen kunkin liikkeeseen lasketun velkainstrumentin ilmoittamiseksi.

                  R0020/C0030

                  Järjestelyä varten liikkeeseen lasketun velan tai muun rahoitusmekanismin määrä

                  Kunkin velan liikkeeseenlaskun tai muun rahoitusmekanismin arvo.


title: Komission täytäntöönpanoasetus (EU) 2017/1467, annettu 11 päivänä elokuuta 2017, asetuksen (EU) N:o 1255/2010 muuttamisesta siltä osin kuin on kyse Kosovosta (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen. ) peräisin olevien ”baby beef” -tuotteiden tuontitariffikiintiöstä

text:
                  12.8.2017

                  FI

                  Euroopan unionin virallinen lehti

                  L 209/13

            KOMISSION TÄYTÄNTÖÖNPANOASETUS (EU) 2017/1467,
      annettu 11 päivänä elokuuta 2017,
      asetuksen (EU) N:o 1255/2010 muuttamisesta siltä osin kuin on kyse Kosovosta (*1) peräisin olevien ”baby beef” -tuotteiden tuontitariffikiintiöstä
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan ensimmäisen kohdan b alakohdan,
      sekä katsoo seuraavaa:

                  (1)

                  Komission asetuksessa (EU) N:o 1255/2010 (2) vahvistetaan ”baby beef” -tuotteiden tuontitariffikiintiöiden hallinnointia koskevat yksityiskohtaiset säännöt.

                  (2)

                  Neuvoston asetuksessa (EY) N:o 1215/2009 (3) vahvistetaan 475 tonnin vuotuinen tuontitariffikiintiö Kosovon (*1) tullialueelta peräisin oleville ”baby beef” -tuotteille.

                  (3)

                  Jotta Kosovosta (*1) peräisin olevien ”baby beef” -tuotteiden vuotuinen tuontitariffikiintiö voitiin avata ja jotta sitä voitiin hallinnoida, komissio antoi täytäntöönpanoasetuksen (EU) N:o 374/2012 (4), jolla muutettiin asetusta (EU) N:o 1255/2010.

                  (4)

                  Uusi kaupallisia suhteita Kosovoon (*1) sääntelevä väline on Euroopan unionin ja Euroopan atomienergiayhteisön sekä Kosovon (*1) välinen vakautus- ja assosiaatiosopimus, joka tehtiin unionin puolesta neuvoston päätöksellä (EU) 2016/342 (5). Sopimuksen 28 artiklan 3 kohdassa vahvistetaan 475 tonnin tuontitariffikiintiö Kosovon (*1) tullialueelta peräisin oleville ”baby beef” -tuotteille. Tämän seurauksena asetuksen (EY) N:o 1215/2009 3 artiklan 2 kohdan ensimmäisessä alakohdassa vahvistettu ”baby beef” -tuotteiden tariffikiintiö asetettiin nollaan tonniin komission delegoidulla asetuksella (EU) 2017/1464 (6).

                  (5)

                  Sen vuoksi asetusta (EU) N:o 1255/2010 olisi muutettava.

                  (6)

                  Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Korvataan asetuksen (EU) N:o 1255/2010 liitteessä VII a oleva 8 kohta seuraavasti:

                     ”8.

                     Todistuksen myöntävän toimivaltaisen viranomaisen nimissä (9 kohta) toimiva allekirjoittanut …todistaa, että edellä kuvatuille tuotteille on tehty terveystarkastus …(paikka) liitteenä olevan …(päivämäärä) annetun eläinlääkärintodistuksen mukaisesti ja että tuotteet ovat peräisin ja lähtöisin Kosovosta (*2) ja että ne vastaavat tarkasti Euroopan unionin ja Euroopan atomienergiayhteisön sekä Kosovon (*2) välisen vakautus- ja assosiaatiosopimuksen (EUVL L 71, 16.3.2016, s. 3) liitteessä II annettua määritelmää.”

      2 artikla
      Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 11 päivänä elokuuta 2017.

               Komission puolesta

               Puheenjohtaja

            Jean-Claude JUNCKER

         (*1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

         (1)  EUVL L 347, 20.12.2013, s. 671.

         (2)  Komission asetus (EU) N:o 1255/2010, annettu 22 päivänä joulukuuta 2010, Bosnia ja Hertsegovinasta, Kroatiasta, entisestä Jugoslavian tasavallasta Makedoniasta, Montenegrosta, Serbiasta ja Kosovosta * peräisin olevien ”baby beef” -tuotteiden tuontitariffikiintiöiden soveltamista koskevista yksityiskohtaisista säännöistä (EUVL L 342, 28.12.2010, s. 1).

         (3)  Neuvoston asetus (EY) N:o 1215/2009, annettu 30 päivänä marraskuuta 2009, poikkeuksellisten kaupan toimenpiteiden käyttöönotosta Euroopan unionin vakautus- ja assosiaatioprosessiin osallistuville tai siihen yhteydessä oleville maille ja alueille (EUVL L 328, 15.12.2009, s. 1).

         (4)  Komission täytäntöönpanoasetus (EU) N:o 374/2012, annettu 26 päivänä huhtikuuta 2012, Bosnia ja Hertsegovinasta, Kroatiasta, entisestä Jugoslavian tasavallasta Makedoniasta, Montenegrosta ja Serbiasta peräisin olevien ”baby beef” -tuotteiden tuontitariffikiintiöiden soveltamista koskevista yksityiskohtaisista säännöistä annetun asetuksen (EU) N:o 1255/2010 muuttamisesta (EUVL L 118, 3.5.2012, s. 1).

         (5)  Neuvoston päätös (EU) 2016/342, annettu 12 päivänä helmikuuta 2016, Euroopan unionin ja Euroopan atomienergiayhteisön sekä Kosovon * välisen vakautus- ja assosiaatiosopimuksen tekemisestä unionin puolesta (EUVL L 71, 16.3.2016, s. 1).

         (6)  Komission delegoitu asetus (EU) 2017/1464, annettu 2 päivänä kesäkuuta 2017, neuvoston asetuksen (EY) N:o 1215/2009 muuttamisesta siltä osin kuin on kyse Kosovolle * Euroopan unionin ja Euroopan atomienergiayhteisön sekä Kosovon välisen vakautus- ja assosiaatiosopimuksen voimaantulon seurauksena myönnetyistä kauppamyönnytyksistä (katso tämän virallisen lehden sivu 1).

         (*2)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.


title: Komission täytäntöönpanoasetus (EU) N:o 514/2013, annettu 4 päivänä kesäkuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               5.6.2013

               FI

               Euroopan unionin virallinen lehti

               L 152/48

         KOMISSION TÄYTÄNTÖÖNPANOASETUS (EU) N:o 514/2013,
   annettu 4 päivänä kesäkuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä kesäkuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  25,9

                  TR

                  63,9

                  ZZ

                  49,5

                  0707 00 05

                  AL

                  41,5

                  MK

                  46,1

                  TR

                  142,5

                  ZZ

                  76,7

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  115,5

                  TR

                  81,9

                  ZA

                  112,5

                  ZZ

                  103,3

                  0808 10 80

                  AR

                  181,7

                  BR

                  96,0

                  CL

                  115,9

                  CN

                  77,1

                  NZ

                  135,5

                  US

                  155,7

                  ZA

                  130,9

                  ZZ

                  127,5

                  0809 10 00

                  TR

                  195,8

                  ZZ

                  195,8

                  0809 29 00

                  TR

                  469,8

                  US

                  557,8

                  ZZ

                  513,8

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2017/882, annettu 23 päivänä toukokuuta 2017, Euroopan unionin ja sen jäsenvaltioiden sekä SADC:n talouskumppanuussopimusvaltioiden välisen talouskumppanuussopimuksen pöytäkirjassa 1 määrättyjä alkuperäsääntöjä koskevista poikkeuksista, joita sovelletaan tiettyjen Namibiasta tuotavien tuotteiden kiintiössä

text:
               24.5.2017

               FI

               Euroopan unionin virallinen lehti

               L 135/15

         KOMISSION TÄYTÄNTÖÖNPANOASETUS (EU) 2017/882,
   annettu 23 päivänä toukokuuta 2017,
   Euroopan unionin ja sen jäsenvaltioiden sekä SADC:n talouskumppanuussopimusvaltioiden välisen talouskumppanuussopimuksen pöytäkirjassa 1 määrättyjä alkuperäsääntöjä koskevista poikkeuksista, joita sovelletaan tiettyjen Namibiasta tuotavien tuotteiden kiintiössä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 58 artiklan 1 kohdan,
   sekä katsoo seuraavaa:

               (1)

               Neuvosto valtuutti päätöksellä (EU) 2016/1623 (2) Euroopan unionin ja sen jäsenvaltioiden sekä SADC:n talouskumppanuussopimusvaltioiden välisen talouskumppanuussopimuksen (3), jäljempänä ’sopimus’, allekirjoittamisen unionin puolesta. SADC:n talouskumppanuussopimusvaltioita ovat Botswana, Lesotho, Mosambik, Namibia, Swazimaa ja Etelä-Afrikka. Päätöksen (EU) 2016/1623 mukaisesti sopimusta sovelletaan väliaikaisesti, kunnes sen tekemistä varten tarvittavat menettelyt on saatettu päätökseen. Sopimusta sovelletaan väliaikaisesti 10 päivästä lokakuuta 2016.

               (2)

               Sopimuksen pöytäkirja 1 koskee alkuperätuotteiden käsitteen määrittelyä ja hallinnollisen yhteistyön menetelmiä. Pöytäkirjan 43 artiklassa määrätään vuotuisessa kiintiössä ilman eri toimenpiteitä Namibialle myönnettävästä alkuperäsääntöihin tehtävästä poikkeuksesta, joka koskee HS-nimikkeen 0302 tai 0303 valkotonnikalasta (Thunnus alalunga), joka ei ole alkuperätuote, valmistettua HS-nimikkeen 1604 valkotonnikalavalmistetta tai -säilykettä. Sen vuoksi on tarpeen säätää tämän poikkeuksen soveltamisedellytyksistä Namibiasta tulevassa tuonnissa.

               (3)

               Komission olisi hallinnoitava sopimuksen pöytäkirjassa 1 olevan 43 artiklan 10 kohdassa vahvistettua kiintiötä vapaaseen liikkeeseen luovutusta koskevien tulli-ilmoitusten hyväksymispäivien aikajärjestyksen perusteella komission täytäntöönpanoasetuksen (EU) 2015/2447 (4) mukaisesti.

               (4)

               Tariffimyönnytyksen saamisen edellytyksenä olisi oltava asianmukaisen alkuperätodistuksen esittäminen tulliviranomaisille.

               (5)

               Jotta varmistetaan pöytäkirjassa vahvistetun kiintiöjärjestelmän kitkaton soveltaminen, tätä asetusta olisi sovellettava samasta päivästä, jona sopimuksen väliaikainen soveltaminen alkaa.

               (6)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Euroopan unionin ja sen jäsenvaltioiden sekä SADC:n talouskumppanuussopimusvaltioiden välisen talouskumppanuussopimuksen, jäljempänä ’sopimus’, pöytäkirjassa 1 olevan 43 artiklan 10 kohdassa Namibialle myönnettyjä poikkeuksia alkuperäsäännöistä sovelletaan tämän asetuksen liitteessä vahvistetussa kiintiössä.
   2 artikla
   Edellä 1 artiklassa vahvistettujen poikkeusten soveltaminen edellyttää, että liitteessä lueteltujen tuotteiden mukana on sopimuksen pöytäkirjan 1 liitteessä III esitetty alkuperäselvitys.
   Namibian toimivaltaisten viranomaisten tämän asetuksen nojalla antaman EUR.1-tavaratodistuksen 7 kohdassa on oltava seuraava maininta: ”Poikkeus – asetus (EU) 2017/882”.
   3 artikla
   Liitteessä vahvistettua tariffikiintiötä hallinnoidaan täytäntöönpanoasetuksen (EU) 2015/2447 49–54 artiklan mukaisesti.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 10 päivästä lokakuuta 2016.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä toukokuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 269, 10.10.2013, s. 1.

      (2)  Neuvoston päätös (EU) 2016/1623, annettu 1 päivänä kesäkuuta 2016, Euroopan unionin ja sen jäsenvaltioiden sekä SADC:n talouskumppanuussopimusvaltioiden välisen talouskumppanuussopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 250, 16.9.2016, s. 1).

      (3)  EUVL L 250, 16.9.2016, s. 3.

      (4)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

      LIITE
      Sen estämättä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa tämän taulukon viidennessä sarakkeessa on pidettävä ainoastaan ohjeellisena. Etuusmenettely määräytyy tässä liitteessä CN-koodien mukaan, sellaisina kuin niitä sovelletaan tämän asetuksen antamisajankohtana.

                  Järjestysnumero

                  CN-koodi

                  Taric-alanimike

                  Tuotteiden kuvaus

                  Kiintiökausi

                  Kiintiön määrä (nettotonnia, jollei toisin mainita)

                  09.1600

                  ex 1604 14 41
                  ex 1604 14 46
                  ex 1604 14 48
                  ex 1604 20 70

                  30
                  92 , 97
                  30
                  92 , 97

                  HS-nimikkeen 0302  tai 0303  valkotonnikalasta (Thunnus alalunga), joka ei ole alkuperätuote, valmistettu HS-nimikkeen 1604  valkotonnikalavalmiste tai -säilyke

                  Tullattaessa 10.10.–31.12.2016

                  178

                  Tullattaessa 1.1.–31.12.2017 ja tullattaessa 1.1.–31.12. kunakin vuonna sen jälkeen

                  800


title: Komission täytäntöönpanoasetus (EU) N:o 785/2013, annettu 14 päivänä elokuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Miel de La Alcarria (SAN)]

text:
               17.8.2013

               FI

               Euroopan unionin virallinen lehti

               L 220/12

      KOMISSION TÄYTÄNTÖÖNPANOASETUS (EU) N:o 785/2013,
   annettu 14 päivänä elokuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Miel de La Alcarria (SAN)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetuksella (EU) N:o 1151/2012 kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 1107/96 (3) nojalla rekisteröidyn suojatun alkuperänimityksen ”Miel de La Alcarria” eritelmän muutoksen hyväksymistä.

               (3)

               Koska kyseessä ei ole vähäinen muutos, komissio julkaisi muutospyynnön asetuksen (EY) N:o 510/2006 6 artiklan 2 kohdan mukaisesti Euroopan unionin virallisessa lehdessä
                   (4). Koska komissiolle ei ole toimitettu mainitun asetuksen 7 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2013.

            Komission puolesta, puheenjohtajan nimissä

         Johannes HAHN

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EYVL L 148, 21.6.1996, s. 1.

      (4)  EUVL C 302, 6.10.2012, s. 24.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.4 –   Muut eläinperäiset tuotteet (munat, hunaja, erilaiset maitotuotteet paitsi voi, jne.)

      ESPANJA
      Miel de La Alcarria (SAN)


title: Komission täytäntöönpanoasetus (EU) 2017/954, annettu 6 päivänä kesäkuuta 2017, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (ETA:n kannalta merkityksellinen teksti. )

text:
               7.6.2017

               FI

               Euroopan unionin virallinen lehti

               L 144/14

         KOMISSION TÄYTÄNTÖÖNPANOASETUS (EU) 2017/954,
   annettu 6 päivänä kesäkuuta 2017,
   Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 497 artiklan 3 kohdan,
   sekä katsoo seuraavaa:

               (1)

               Jotta vältettäisiin kansainvälisten rahoitusmarkkinoiden häiriöt ja estettäisiin se, että laitoksia rangaistaan asettamalla niille suuremmat omien varojen vaatimukset olemassa olevia kolmansien maiden keskusvastapuolia koskevien tunnustamismenettelyjen aikana, asetuksen (EU) N:o 575/2013 497 artiklan 2 kohdassa vahvistetaan siirtymäkausi, jonka aikana unioniin sijoittautuneet laitokset voivat pitää ehdot täyttävinä keskusvastapuolina kolmansien maiden keskusvastapuolia, joiden kanssa kyseiset laitokset määrittävät transaktioita.

               (2)

               Asetuksella (EU) N:o 575/2013 muutetaan asetusta (EU) N:o 648/2012 (2) tiettyjen parametrien osalta, joita käytetään laskettaessa laitosten omien varojen vaatimuksia, jotka koskevat kolmansien maiden keskusvastapuoliin liittyviä vastuita. Sen vuoksi asetuksen (EU) N:o 648/2012 89 artiklan 5 a kohdassa vaaditaan, että tietyt kolmansien maiden keskusvastapuolet ilmoittavat määritysosapuoliltaan saamiensa alkumarginaalien kokonaismäärän tietyn ajanjakson ajan. Kyseinen siirtymäkausi vastaa asetuksen (EU) N:o 575/2013 497 artiklan 2 kohdassa säädettyä siirtymäkautta.

               (3)

               Molempien siirtymäkausien oli määrä päättyä 15 päivänä kesäkuuta 2014.

               (4)

               Asetuksen (EU) N:o 575/2013 497 artiklan 3 kohdassa komissio valtuutetaan antamaan täytäntöönpanosäädös, jotta omien varojen vaatimuksia koskevaa siirtymäkautta voidaan pidentää kuudella kuukaudella poikkeuksellisissa olosuhteissa. Kyseistä pidennystä olisi sovellettava myös asetuksen (EU) N:o 648/2012 89 artiklan 5 a kohdassa säädettyihin määräaikoihin. Kyseisiä siirtymäkausia on pidennetty 15 päivään kesäkuuta 2017 komission täytäntöönpanoasetuksilla (EU) N:o 591/2014 (3), (EU) N:o 1317/2014 (4), (EU) 2015/880 (5), (EU) 2015/2326 (6), (EU) 2016/892 (7) ja (EU) 2016/2227 (8).

               (5)

               Tähän mennessä tunnustamista hakeneista kolmansiin maihin sijoittautuneista keskusvastapuolista Euroopan arvopaperimarkkinaviranomainen on tunnustanut jo 28. Niistä kaksi keskusvastapuolta Yhdysvalloista on tunnustettu täytäntöönpanoasetuksen (EU) 2016/2227 antamisen jälkeen komission täytäntöönpanopäätöksen (EU) 2016/377 (9) perustalta. Koska on annettu komission täytäntöönpanopäätökset (EU) 2016/2269 (10), (EU) 2016/2275 (11), (EU) 2016/2276 (12), (EU) 2016/2277 (13) ja (EU) 2016/2278 (14), viisi keskusvastapuolta Intiasta, Japanista, Brasiliasta, Dubain kansainvälisestä finanssikeskuksesta ja Yhdistyneistä arabiemiirikunnista on myös tunnustettu. Muita keskusvastapuolia Intiasta ja Uudesta-Seelannista saatetaan lisäksi tunnustaa komission täytäntöönpanopäätösten (EU) 2016/2269 ja (EU) 2016/2274 (15) perustalta. Tästä kehityksestä huolimatta loput kolmansien maiden keskusvastapuolet odottavat vielä tunnustamista, eikä tunnustamismenettelyä saada päätökseen 15 päivään kesäkuuta 2017 mennessä. Jos siirtymäkautta ei pidennetä, unioniin sijoittautuneita laitoksia (tai niiden unionin ulkopuolelle sijoittautuneita tytäryrityksiä), joilla on vastuita kyseisille lopuille kolmansien maiden keskusvastapuolille, vaaditaan lisäämään omia varojaan kyseisten vastuiden osalta merkittävästi. Vaikka vaatimusten kasvaminen olisikin vain tilapäistä, se saattaisi johtaa siihen, että kyseiset laitokset luopuvat suorien osallistujien asemastaan kyseisissä keskusvastapuolissa tai ainakin tilapäisesti määrityspalvelujen tarjoamisesta kyseisten laitosten asiakkaille, ja aiheuttaa siten vakavia häiriöitä markkinoilla, joilla kyseiset keskusvastapuolet toimivat.

               (6)

               Unionin ulkopuolisille rahoitusmarkkinoille aiheutuvien häiriöiden välttämistarve, joka aiemmin johti asetuksen (EU) N:o 575/2013 497 artiklan 2 kohdassa säädetyn siirtymäkauden pidentämiseen, olisi tästä syystä edelleen olemassa täytäntöönpanoasetuksessa (EU) 2016/2227 vahvistetun pidennetyn siirtymäkauden päättymisen jälkeen. Siirtymäkauden uusi pidentäminen antaisi unioniin sijoittautuneille laitoksille (tai niiden unionin ulkopuolelle sijoittautuneille tytäryrityksille) mahdollisuuden välttää se, että niiden omien varojen vaatimukset kasvavat merkittävästi siitä syystä, ettei ole saatu päätökseen sellaisten keskusvastapuolien tunnustamismenettelyä, jotka tarjoaisivat unioniin sijoittautuneiden laitosten (tai niiden unionin ulkopuolelle sijoittautuneiden tytäryritysten) tarvitsemia tietyntyyppisiä määrityspalveluja toimivalla ja helppokäyttöisellä tavalla. Sen vuoksi siirtymäkausia olisi tarkoituksenmukaista pidentää vielä kuudella kuukaudella.

               (7)

               Tässä asetuksessa säädetyt toimenpiteet ovat Euroopan pankkikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 575/2013 497 artiklan 2 kohdassa sekä asetuksen (EU) N:o 648/2012 89 artiklan 5 a kohdan toisessa alakohdassa tarkoitettuja 15 kuukauden ajanjaksoja, joita on viimeksi pidennetty täytäntöönpanoasetuksen (EU) 2016/2227 1 artiklan mukaisesti, pidennetään vielä kuudella kuukaudella 15 päivään joulukuuta 2017 saakka.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä kesäkuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 27.6.2013, s. 1.

      (2)  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).

      (3)  Komission täytäntöönpanoasetus (EU) N:o 591/2014, annettu 3 päivänä kesäkuuta 2014, Euroopan parlamentin ja neuvoston asetuksessa (EU) N:o 575/2013 sekä asetuksessa (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 165, 4.6.2014, s. 31).

      (4)  Komission täytäntöönpanoasetus (EU) N:o 1317/2014, annettu 11 päivänä joulukuuta 2014, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 355, 12.12.2014, s. 6).

      (5)  Komission täytäntöönpanoasetus (EU) 2015/880, annettu 4 päivänä kesäkuuta 2015, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 143, 9.6.2015, s. 7).

      (6)  Komission täytäntöönpanoasetus (EU) 2015/2326, annettu 11 päivänä joulukuuta 2015, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 328, 12.12.2015, s. 108).

      (7)  Komission täytäntöönpanoasetus (EU) 2016/892, annettu 7 päivänä kesäkuuta 2016, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 151, 8.6.2016, s. 4).

      (8)  Komission täytäntöönpanoasetus (EU) 2016/2227, annettu 9 päivänä joulukuuta 2016, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 336, 10.12.2016, s. 36).

      (9)  Komission täytäntöönpanopäätös (EU) 2016/377, annettu 15 päivänä maaliskuuta 2016, Commodity Futures Trading Commissionin hyväksymiä ja valvomia keskusvastapuolia koskevan Amerikan yhdysvaltojen sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 vaatimusten kanssa (EUVL L 70, 16.3.2016, s. 32).

      (10)  Komission täytäntöönpanopäätös (EU) 2016/2269, annettu 15 päivänä joulukuuta 2016, keskusvastapuolia koskevan Intian sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 38).

      (11)  Komission täytäntöönpanopäätös (EU) 2016/2275, annettu 15 päivänä joulukuuta 2016, keskusvastapuolia koskevan Japanin sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 57).

      (12)  Komission täytäntöönpanopäätös (EU) 2016/2276, annettu 15 päivänä joulukuuta 2016, keskusvastapuolia koskevan Brasilian sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 61).

      (13)  Komission täytäntöönpanopäätös (EU) 2016/2277, annettu 15 päivänä joulukuuta 2016, keskusvastapuolia koskevan Dubain kansainvälisen finanssikeskuksen sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 65).

      (14)  Komission täytäntöönpanopäätös (EU) 2016/2278, annettu 15 päivänä joulukuuta 2016, keskusvastapuolia koskevan Yhdistyneiden arabiemiirikuntien sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 68).

      (15)  Komission täytäntöönpanopäätös (EU) 2016/2274, annettu 15 päivänä joulukuuta 2016, keskusvastapuolia koskevan Uuden-Seelannin sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 mukaisesti (EUVL L 342, 16.12.2016, s. 54).